Държавен вестник, бр. 15, 2012 г., стр. 99

БРОЙ  15	
Д Ъ Р Ж А В Е Н  В Е С Т Н И К 	
СТР.  99  
Преходни и заключителни разпоредби
§ 1. Учебните планове и учебните про-
грами за обучение по професията, действа-
щи към влизане в сила на тази наредба, се 
прилагат до разработване и утвърждаване 
на учебните планове и учебните програми 
по чл. 3. 
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на 
обнародването є в „Държавен вестник“.
Министър: Сергей Игнатов
Приложение 
към чл. 2
Държавно образователно изискване за при-
добиване на квалификация по професията 
„Снабдител“
Професионално направление:
345
Администрация и управление
Наименование на професията:
345080
Снабдител
Специалност:
Степен на профе-
сионална квали-
фикация:
3450801
Снабдител
Първа
1. Входни характеристики 
1.1. Изисквания за входящо минимално 
образователно равнище за ученици и за 
лица, навършили 16 години
За придобиване на първа степен на про-
фесионална квалификация по професията 
„Снабдител“ от Списъка на професиите за 
професионално образование и обучение по 
чл. 6, ал. 1 ЗПОО (утвърден от министъра 
на образованието, младежта и науката със 
Заповед № РД-09-413 от 12.05.2003 г., изм. и 
доп. със Заповед № РД-09-04 от 8.01.2004 г., 
Заповед № РД-09-34 от 22.01.2004 г., Заповед 
№ РД-09-255 от 9.04.2004 г., Заповед № РД-09-
274 от 18.02.2005 г., Заповед № РД-09-1690 от 
29.09.2006 г., Заповед № РД-09-828 от 29.06.2007 г., 
Заповед № РД-09-1891 от 30.11.2007 г., Заповед 
№ РД-09-298 от 19.02.2009 г., Заповед № РД-
09-1803 от 29.10.2009 г., Заповед № РД-09-621 
от 18.05.2010 г., Заповед № РД-09-1728 от 
1.12.2010 г., Заповед № РД-09-748 от 13.06.2011 г. 
и Заповед № РД-09-1805 от 9.12.2011 г.) входя-
щото минимално образователно равнище за 
ученици е завършен шести клас.
За придобиване на първа степен на про-
фесионална квалификация по професията 
„Снабдител“ входящото минимално обра-
зователно равнище за лица, навършили 16 
години, е завършен начален етап на основ-
ното образование или успешно завършен 
курс за ограмотяване по реда на Закона за 
насърчаване на заетостта.
1.2. Изисквания за входящо квалифика-
ционно равнище или професионален опит
За обучение по професията „Снабдител“ 
с придобиване на първа степен на профе-
сионална квалификация не се изисква пре-
дишна професионална квалификация или 
професионален опит.
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени 
в законови и подзаконови актове (здраво-
словно състояние, правоспособност и др.)
Снабдителят извършва трудовата си дей-
ност в предприятие от различни отрасли на 
стопанството.
Снабдителят извършва дейности по зая-
вяване и закупуване на стоки и материали. 
Той изготвя поръчки и заявки, организи-
ра, придружава и контролира правилното 
транспортиране на стоките и материалите 
и оформя отчетните документи за целия 
процес на доставка при тяхното предаване 
в склада.
Той проверява съответствието между фак-
тическото състояние на стоки и материали, 
както и отразените в придружаващите до-
кументи реквизити. В индустриалните пред-
приятия той разработва месечен график за 
материалното осигуряване на производство-
то и координира доставките на материали. 
В търговските предприятия и услугите той 
разработва месечен график за осигуряване на 
стоки и материали съгласно потребностите 
и сезонните особености. Снабдителят следи 
за спазването на графиците.
Снабдителят получава заявки за потреб-
ностите от стоки и материали, проучва пред-
ложенията на предприятията доставчици и 
избира най-благоприятните ценови равнища 
за доставка. Той поддържа картотека за 
доставяните стоково-материални ценности 
и данни за доставчиците.
При изпълнение на служебните си за-
дължения снабдителят попълва отчетни 
документи, свързани с процеса на доставката 
на стоково-материалните ценности. Той по-
лучава парични суми и извършва плащания 
на доставки в брой. 
Снабдителят подготвя и представя в сче-
товодството текущи и периодични стоково-
материални и финансови справки и отчети.
При изпълнение на служебните си задъл-
жения снабдителят комуникира с доставчи-
ци, отговорници на складове, транспортни 
работници, счетоводители, касиери и др.